




ОТЧЕТ ЗА ДЕЙНОСТТА НА ОБЩИНСКИ СЪВЕТ-КОТЕЛ И НЕГОВИТЕ КОМИСИИ

Настоящият отчет е изготвен на основание чл.27, ал.6 от ЗМСМА и обхваща периода от 01.07.2016 г. до 31.12.2016 г. 
Относно дейността на Общински съвет-Котел: Общински съвет Котел се състои от 21 общински съветника. 
За отчетния период ОбС-Котел е провел общо 9 заседания, от които 6 редовни, две извънредни и едно тържествено заседание. Заседанията са свикани и проведени съгласно разпоредбите на ЗМСМА и ПОДОСКНКВОА. Редовните заседания на ОбС-Котел са проведени на следните дати: 28.07.2016 г.; 31.08.2016 г.; 30.09.2016 г.; 28.10.2016 г.; 29.11.2016 г. и 23.12.2016 г. Извънредните заседания на ОбС-Котел са проведени на: 08.08.2016 г. и на 15.11.2016 г., а тържественото заседание на 01.11.2016 г.-„Ден на народните будители” и празник на град Котел. 
Две от заседанията на ОбС през отчетния период са свикани и проведени като извънредни по повод следното: На 08.08.2016 г. от 10.00 часа във връзка с даване на съгласие за кандидатстване на Община Котел с проект по Проект „Красива България”, Мярка М01-01 „Осигуряване на достъпна среда на обществени сгради”; На 15.11.2016 г., от 09.00 ч. относно учредяване на безвъзмездно право на строеж на Министерство на здравеопазването за нуждите на Център за спешна медицинска помощ – Сливен, Филиал гр.Котел, за изграждане на паркинг и навес за линейки в недвижим имот – частна общинска собственост, находящ се в гр.Котел. 
За периода, който отчитам по свиканите заседания на Общински съвет са внесени 22 предложения като неотложни по реда на чл.48, ал.7 във вр. с ал. 8 от ПОДОСКНКВОА. От тях 16 са внесени от кмета на общината и 6 от председателя на Общински съвет-Котел. За отчетния период няма оттеглени предложения от вносителя им.
За отчетния период ОбС е приел 144 решения. От тях 124 са приети въз основа на докладни записки/предложения, внесени от Кмета на общината, 19 от решенията са приети въз основа на предложения, внесени от председателя на общинския съвет и 1 предложение внесено от общинският съветник г-н Иво Костов. Преобладават решения свързани с правомощията на ОбС по чл.21, ал.1, т.6, 8, т.11 и т.23 от ЗМСМА. Това са решения свързани с правомощията ни по управление и разпореждане с недвижими имоти общинска собственост, с устройството на територията, с даване на съгласия за кандидатстване с проекти и др. 
С оглед правомощията на областния управител свързани с упражняването на контрол по законосъобразност на актовете на общинския съвет през периода, който отчитаме за ново обсъждане със Заповед № РД-11-16-006/11.11.2016 г е върнато като незаконосъобразно Решение № 317/28.10.2016 г., свързано с предложение за изработване  изменение на ПУП-ПП  в обхват ПИ 67859.0.74 (пасище,общинска публична собственост), и ПИ 67859.0.75 (селско стопански горски ведомствен път, общинска публична собственост), с.Соколарци, общ.Котел, съгласно задание за проектиране и изготвен парцеларен план, което на заседание на ОбС, проведено на 29.11.2016 г. е разгледано и с Решение № 338/29.11.2016 г. е отменено, съобразно с мотивите на цитираната заповед на областния управител и по този начин е отстранена незаконосъобразността и не се е стигнало до сезиране на компетентния административен съд.  
По повод надзора за законност: Следва да отбележа, че за този период е внесен протест от прокурор в Окръжна прокуратура Сливен срещу чл.4, ал.1, т.2 и т.4 и чл.4, ал.2, т.2 и т.4 от Наредба за реда и условията за издаване на разрешение за поставяне на временни преместваеми обекти за търговски и други и други обслужващи дейности, елементи на градско обзавеждане, рекламни и монументално-декоративни елементи съгласно чл.56 от ЗУТ на територията на Община Котел.  По него е образувано административно дело № 228/2016 г. по описа на АС-Сливен. В хода на висящност на производството е прието изменение на оспорените текстовете на надердбата, което обосновава оттегляне на протеста от прокуратурата. В резултат на това с протоколно определение от 23.11.2016 г. оставя без разглеждане и прекратява производството  по административно дело № 228/2016 г. на АС-Сливен.
През отчетния период бяха приети нови и изменени и допълнени действащи нормативни актове. Новоприет нормативен акт е: 
-Наредба за условията и реда за записване, отписване и преместване на деца в общинските детски градини на територията на община Котел, приета с Решение № 332/29.11.2016 г. на Общински съвет-Котел;
-Правилник за устройството и дейността на център за подкрепа за личностно развитие-Котел, приет с Решение № 333/29.11.2016 г. на Общински съвет – Котел.
Общинският съвет през отчетния период е приел изменения и допълнения в следните нормативни актове: 
- Наредба за допълнение на Наредба за определяне размера на местните данъци в Община Котел; 
-Наредба за изменение и допълнение на Наредба за определянето и администрирането на местните такси и цени на услуги на Община Котел; 
- Наредба за изменение и допълнение на Наредба за реда и условията за издаване на разрешение за поставяне на временни преместваеми обекти за търговски и други и други обслужващи дейности, елементи на градско обзавеждане, рекламни и монументално-декоративни елементи съгласно чл.56 от ЗУТ на територията на Община Котел.  
През отчетния период бяха приети, изменени и/или допълнени следните прогнози, планове и програми: 
-Актуализация на „Общински план за интегриране на ромите в Община Котел2014-2020 г.” в съответствие с националната стратегия на Република България за интегриране на ромите 2012-2020 г.
- Анализ на потребностите от подкрепа за личностно развитие на децата и  учениците в община Котел /по чл.196,ал.1 на Закона за предучилищното и училищното образование/

Съгласно ПОДОСКНКВОА като консултативен орган към председателя на общинския съвет се създава Председателски съвет, в който участват председателя, зам. председателя на ОбС, председателите на ПК, ръководителите на групи общински съветници. Тъй като Общински съвет-Котел няма заместник председател на съвета, не са образувани и групи общински съветници по смисъла на глава шеста от Правилника, председателският съвет е заседавал в състав председателя на ОбС и председателите на ПК при ОбС. Председателският съвет за отчетния период е свикван от председателя на ОбС един път, като проведеното заседание и взетите решения са надлежно протоколирани. На заседанието са обсъждани въпроси, касаещи текущата работа на Общински съвет-Котел и неговите комисии.
Освен в работата на ПК и в заседанията на ОбС, общинските съветници участваха и в информационна среща на тема „Развитие на социалното предприемачество” организирана от Областен информационен център Сливен. Председателят на ОбС и част от съветниците се включваха в мероприятия, форуми, срещи, тържества и др. прояви в града, на областно и национално ниво, в благотворителни инициативи. Председателят на съвета, както лично, така и съвместно с други общински съветници провеждаха срещи с граждани, организации и институции, на които се поставяха проблеми и се търсиха пътища за решаването им. Неприложим е институтът на питанията от страна на общинските съветници, уреден в чл.76 от Правилника ни. През изминалия период не е отправяно питане до кмета на общината от общински съветници. Изключително слабо е и участието на гражданите в заседанията на общинския съвет, а в работата на постоянните комисии напълно отсъства. В заседанията на съвета участие и присъствие от страна на ръководството на общината вземат г-н Коста Каранашев – Кмет на Община Котел, заместник-кметовете г-жа Детелина Адамова, г-н Шериф Куванджъ, г-н Румен Стоилов, секретарят на общината г-н Христо Карабекиров.
По отношение на условията на работа на общинските съветници считам, че същите не са достатъчно добри. Заседанията на ОбС, а в по-голямата си част и тези на постоянните комисии се провеждат в ритуалната зала на общината, която е много студена почти през цялото време от годината. В качеството си на председател съм поставяла тези въпроси и проблеми на вниманието на общинското ръководство. Оборудването на залата – маси и столове е в компрометирано състояние. 
Присъствие на заседанията на ОбС: 
Общинските съветници присъстват на заседанията на общинския съвет и формират кворум необходим за законното провеждане на заседанията. През отчетния период Общински съвет-Котел няма непроведено заседание, поради липса на кворум. За отчетния период 11 общински съветници са отсъствали от проведените общо 9 заседания-редовни, извънредни и тържествено. Служител от звеното по чл.29а от ЗМСМА води тетрадка в която общинските съветници полагат подписи за всяко едно от проведените заседания. Въз основа на справката, направена от нея на долупосочените дати са отсъствали общинските съветници, както следва: 
На 28.07.2016 г.-редовно заседание на ОбС-Котел - присъствали са всички общински съветници.
На 08.08.2016 г.- извънредно заседание на ОбС-Котел, не са присъствали г-н Димо Христев, г-н Исмет Идриз и г-н Таньо Боянов, които имат подадено писмено уведомление за наличие на уважителни причини, а г-н Мъстън Муртазов не е присъствал и няма подадено писмено уведомление.
На 31.08.2016 г. – редовно заседание на ОбС-Котел, не е присъствала г-жа Румяна Митева, която има подадено уведомление за наличие на уважителни причини.
На 30.09.2016 г.- редовно заседание на ОбС-Котел, отсъствали са: г-жа Ренета Попова и г-жа Румяна Митева, които имат подадено писмено уведомление за наличие на уважителни причини. 
На 28.10.2016 г.- редовно заседание на ОбС-Котел, са присъствали всички общински съветници. 
На 01.11.2016 г.- тържествено заседание на ОбС-Котел, не са присъствали г-н Иво Костов и г-н Исмет Идриз, които имат подадено уведомление за наличие на уважителни причини, а г-н Васил Василев не е присъствал и няма подадено писмено уведомление.  
На 15.11.2016 г.- извънредно заседание на ОбС-Котел, не са присъствали г-н Кемал Кьойбаши, г-н Мъстън Муртазов, г-н Назиф Назифов и г-н Таньо Боянов, които имат подадено уведомление за наличие на уважителни причини, а г-жа Елена Милева не е присъствала и няма подадено писмено уведомление.
На 29.11.2016 г.- редовно заседание на ОбС-Котел, са присъствали всички общински съветници. 
На 23.12.2016 г.- редовно заседание на ОбС-Котел, не е присъствала г-жа Румяна Митева, която има подадено уведомление за наличие на уважителни причини.
Следва да отбележа, че съгласно чл.30, ал.4, т.5 от ЗМСМА пълномощията на общинския съветник се прекратяват предсрочно когато общинският съветник без да е уведомил писмено председателя на общинския съвет за неучастието си в заседанието на съвета по уважителни причини-служебна ангажираност, отсъствие от страната, заболяване и др., не участва в три поредни или в общо пет заседания на общинския съвет през годината. 
В съответствие с реда, начина, сроковете и мястото, уредени в Правилника ни се публикуват поканите за заседанията на ОбС. Приетите от ОбС актове в седмодневен срок се изпращат на кмета на общината, секретаря на общината, областния управител и районния прокурор на Районна прокуратура- Котел. Освен това те се разгласяват на населението на общината в седмодневен срок от приемането им чрез средствата за масово осведомяване- Общински радиовъзел, чрез интернет страницата на общината, като се публикуват в секцията „Общински съвет” и се поставят на информационното табло, намиращо се в непосредствена близост до сградата на общинската администрация. Заседанията на общински съвет са винаги публични, открити за медиите и обществеността. През отчитания период на повечето заседания присъства оператор от местната кабелна телевизия, който след това излъчва заседанията на общинския съвет.
Кметът на общината все още не е представил пред общинския съвет програма за управление за срока на мандата си, съгласно чл. 44, ал.5 от ЗМСМА

Относно дейността на комисиите при общински съвет-Котел: 
Съгласно чл.32, ал.1 от ПОДОСКНКВОА са създадени шест постоянни комисии по смисъла на чл.48, ал.1 от ЗМСМА. През периода, който отчитам всяка една от тях е провела по шест заседания. На заседанията на Постоянните комисии съветниците разглеждат и обсъждат внесените предложения/докладни записки, при заявено желание от тяхна страна присъстват вносителите или техни представители, а често когато е необходимо се канят служители от общинска администрация.
През отчитания период Общински съвет-Котел е адресат на писма, предложения, жалби, сигнали и др. материали. Същите в зависимост от естеството на изложеното в тях се разпределят от председателя на общинския съвет към компетентната постоянна комисия, а често и към повече от една комисия, които да се произнесат по тях. По много от постъпилите материали се изисква и становището на кмета на общината или се отправя препоръка/предложение до него относно процедирането им, а въз основа на някои от тях са правени и съответни предложения/докладни записки, процедирани по реда на ПОДОСКНКВОА.. Най-голям е броят на постъпващите молби/заявления за отпускане на еднократна финансова помощ от граждани с различни проблеми-здравословни, социални, битови, финансови и др.  Същите се разпределят по компетентност на съответните ПК, които след разглеждането им приключват с предложения, внесени в общинския съвет относно уважаването или неуважаването им.
Освен ПК, създадени на основание ПОДОСКНКВОА към ОбС-Котел е създадена и функционира и ПК по ЗПУКИ, създадена с Решение № 30/11.12.2015 г. За отчитания период същата е заседавала един път.
Съгласно чл.170, ал.2 от Закона за изпълнение на наказанията и задържането под стража към общински съвет-Котел беше създадена Наблюдателна комисия с три членен състав, която през отчитания период не е заседавала.
Четирима от общинските съветници са членове и участват в заседанията на постоянната комисия за отпускане на еднократна финансова помощ. 
 	
В качеството ми на член на Управителния съвет на На 21.11.2016 г. в качеството си на Предеседател на ОбС-Котел съм член на НАПОС РБ, като съм избрана за член на Управителния съвет. В тази връзка вземам участие в провежданите заседания на Управителния и Контролния съвет на Асоциацията.  


Председател на Общински съвет-Котел:
(Христина Чолакова)



















